ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும் யூனியன் பிரதேசங்களுக்கும் மேலும் 74.25 கோடி கொவிட் தடுப்பூசிகள் வழங்கத் திட்டம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 15-ஆம் தேதி வரை, 74.25 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் இலவசமாக வழங்கியுள்ளது. மேலும் 1.8 கோடி டோஸ் தடுப்பூசிகளை  வழங்கத் திட்டமிடப்பட்டுள்ளது.
சுமார் 4.62 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1754952
விவசாயத்துறை அமைச்சகம்
பிரதமர் வேளாண் திட்டத்தின் கீழ் பொது முடக்கக் காலத்தின் போது 8.89 கோடி விவசாயக் குடும்பங்களுக்கு ரூ17793 கோடி வழங்கப்பட்டுள்ளது.
பொது முடக்கக் காலத்தின்போது, விவசாயிகளும், விவசாயப் பணிகளும் பாதிக்கப்படாத வகையில் மத்திய விவசாய, கூட்டுறவு மற்றும் விவசாயிகள் நலத் துறை பல நடவடிக்கைகளை மேற்கொண்டு வருகிறது. தற்போதைய நிலவரம் பின்வருமாறு:
- பிரதமர் கிசான் சம்மான் நிதி திட்டத்தின் கீழ் மார்ச் 24ம் தேதி முதல் இதுநாள் வரை ரூ 17793 கோடி வழங்கப்பட்டுள்ளது. இதனால் 8. 89 கோடி விவசாயக் குடும்பங்கள் பயனடைந்துள்ளன.
- கோவிட் 19 தொற்று காரணமாக நிலவும் தற்போதைய பொது முக்கக் காலகட்டத்தில் உணவு பாதுகாப்பு அளிப்பதற்காக பிரதமர் ஏழைகள் நலத் திட்டத்தின் கீழ், தகுதியுள்ள குடும்பங்களுக்கு, பருப்பு வகைகளை விநியோகிக்கவும் அரசு முடிவு செய்துள்ளது. இதுவரை, சுமார் 107077.85 மெட்ரிக் டன் பருப்பு வகைகள் மாநிலங்கள் மற்றும் யூனியன் பிரதேசங்களுக்கு வழங்கப்பட்டுள்ளன.
பிரதமர் ஏழைகள் நலத் திட்டத்தின் மூலம் பருப்பு வகைகள் விநியோகிக்கப்படுவதால், 36 மாநிலங்கள் மற்றும் யூனியன் பிரதேசங்களில் உள்ள சுமார் 19.50 கோடி குடும்பங்கள் பயனடையும்.
(
வணிகம் மற்றும் தொழில்துறை அமைச்சகம்
இந்தியாவில் 2023, மார்ச் மாதத்திற்கான மொத்த விற்பனை விலையின் குறியீட்டு எண்கள் 
2023, மார்ச் மாதத்தில் இந்தியாவில் மொத்த விற்பனை விலை குறியீட்டு எண் அடிப்படையில் ஆண்டு பணவீக்க விகிதம் 1.34 சதவீதம்  ஆகும். இது 2023 பிப்ரவரி மாதத்தில் 3.85 சதவீதமாக இருந்தது. அடிப்படை உலோகங்கள், உணவுப் பொருட்கள், ஜவுளிகள், உணவு அல்லாதப் பொருட்கள், கனிம வளங்கள், ரப்பர் மற்றும் பிளாஸ்டிக் பொருட்கள், கச்சா பெட்ரோலியம், இயற்கை வாயு, தாள்கள், தாள் பொருட்கள் ஆகியவற்றின் விலை குறைந்ததையடுத்து மார்ச் 2023-ல் பணவீக்க விகிதம் குறைந்தது.
ஜனவரி 2023-ல் அனைத்து பொருட்களின் குறியீட்டு எண் 150.7 ஆகவும், பணவீக்க விகிதம் 4.80% ஆகவும் இருந்தது. 2023, பிப்ரவரி மாதத்தில் அனைத்து பொருட்களின் குறியீட்டு எண் 150.9% ஆகவும், பணவீக்க விகிதம் 3.85% ஆகவும் இருந்தது. மார்ச் 2023-ல் அனைத்து பொருட்களின் குறியீட்டு எண் 150.9% ஆகவும் பணவீக்க விகிதம் 1.34% ஆகவும் இருந்தது.
பிரதமர் அலுவலகம்
சர்வதேச மகளிர் தினத்தன்று பெண்கள் சக்திக்கு பிரதமர் மரியாதை
சர்வதேச மகளிர் தினத்தை முன்னிட்டு வெல்ல முடியாத பெண்கள் சக்தியை பிரதமர் திரு நரேந்திர மோடி வணங்கியுள்ளார்.
இதுதொடர்பான சுட்டுரைச் செய்தியில், “சர்வதேச மகளிர் தினத்தன்று வெல்ல முடியாத பெண்கள் சக்தியை வணங்குகிறேன். நமது நாட்டு பெண்களின் ஏராளமான சாதனைகளை எண்ணி இந்தியா பெருமை கொள்கிறது.
பல்வேறு துறைகளில் பெண்களுக்கு அதிகாரம் வழங்குவதற்காக பணியாற்றும் வாய்ப்பு கிடைத்திருப்பது நமது அரசுக்குக் கிடைத்த கவுரவம்”, என்று பிரதமர் தெரிவித்துள்ளார்.
------
(
விண்வெளித்துறை
தமிழ்நாட்டில் ராக்கெட் ஏவுதளம் அமைக்க நடவடிக்கை
தமிழ்நாட்டில் உள்ள குலசேகரப்பட்டினம் அருகே ராக்கெட் ஏவுதளம் அமைக்க அரசு திட்டமிட்டுள்ளது.
மாநிலங்களவையில் கேள்வி ஒன்று எழுத்து மூலம் அளித்த பதிலில் மத்திய அணுசக்தித் துறை மற்றும் பிரதமர் அலுவலக இணையமைச்சர் டாக்டர் ஜிதேந்திர சிங் இத்தகவலைத் தெரிவித்துள்ளார்.
அறிவியல் மற்றும் தொழில்நுட்பத்துறை
கட்டிட இடிபாடுகளை பயன்படுத்தி, பெங்களூர் ஐஐஎஸ்சி விஞ்ஞானிகள் செங்கல் தயாரிப்பு
கட்டிட இடிபாடுகள், காரத்தன்மையுடன் கூடிய பிணைப்பு பொருட்களை பயன்படுத்தி எரிசக்தி குறைவான செங்கல்லை பெங்களூர் ஐஐஎஸ்சி ஆராய்ச்சியாளர்கள் உருவாக்கியுள்ளனர். இந்த செங்கல், குறைந்த கார்பன்-செங்கல் என அழைக்கப்படுகிறது. ஏனென்றால், இதை அதிக வெப்ப நிலையில் எரிக்க தேவையில்லை. மேலும் இதில் போர்ட்லேண்ட் சிமெண்ட் போன்ற பொருள் பயன்படுத்துவதும் தவிர்க்கப்படுகிறது.
இந்த தொழில்நுட்பம், ஏராளமாக குவியும் கட்டிட இடிபாடுகள் பிரச்சினைகளுக்கு தீர்வை ஏற்படுத்தியுள்ளது. வழக்கமாக, கட்டிடங்களில் சுவர்கள் எழுப்புவதற்கு செங்கல் அல்லது கான்கிரீட் பிளாக்ஸ் பயன்படுத்தப்படுகின்றன. இதன் தயாரிப்புக்கு அதிக எரிசக்தி தேவைப்படுகிறது. இதனால் கார்பன் வெளியேற்றமும் அதிகரிக்கிறது.
இந்தியாவில் ஆண்டுக்கு சுமார் 900 மில்லியன் டன் செங்கல் மற்றும் பிளாக்குகள் பயன்படுத்தப்படுகின்றன. அதோடு, கட்டிட நிறுவனங்கள் ஆண்டுக்கு 70 முதல் 100 மில்லியன் டன் கட்டிட இடிபாடுகளையும் குவிக்கின்றனர்.
நிலையான கட்டுமானத்தை ஊக்கவிக்க 2 முக்கிய விஷயங்களுக்கு தீர்வு காணப்படவேண்டும். கட்டுமானப் பொருட்களுக்கான மூலப் பொருட்களின் வளத்தை பாதுகாப்பதோடு, கார்பன் வெளியேற்றத்தையும் குறைக்க வேண்டும்.
இதற்காக பெங்களூர் ஐஐஎஸ்சி விஞ்ஞானிகள், கட்டிட இடிபாடுகள், சாம்பல், உலை மற்றும் தரை கசடு ஆகியவற்றுடன், காரத்தன்மையுடன் கூடிய பிணைப்பு பொருட்களை சேர்த்து அறை வெப்ப நிலையில் செங்கல் மற்றும் பிளாக்குளை தயாரித்துள்ளனர். இது கார்பன் குறைவான செங்கல் என அழைக்கப்படுகிறது. பொறியியல் பண்புகளுக்காக, இந்த செங்கற்கள் ஆய்வு செய்யப்பட்டன.
பெங்களூர் ஐஐஎஸ்சி-யின் இந்த திட்டத்துக்கு மத்திய அரசின் அறிவியல் மற்றும் தொழில்நுட்பத்துறை நிதியளித்துள்ளது.
இந்த தொழில்நுட்பம், கட்டிட இடிபாடுகள் பிரச்சினையை குறைக்கும். கட்டிட இடிபாடுகளில் இருந்து குறைந்த கார்பன் செங்கற்களை உருவாக்க ஒரு தொடக்க நிறுவனம் பதிவு செய்துள்ளது. இது இன்னும் 6-9 மாதங்களில், ஐஐஎஸ்சி தொழில்நுட்ப உதவியுடன் செங்கல் மற்றும் பிளாக்குகள் தயாரிப்பில் ஈடுபடும் என பெங்களூர் ஐஐஎஸ்சி பேராசிரியர் பி.வி.வெங்கடராமா ரெட்டி தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755375
----
(Visitor Counter : 230
பிரதமர் அலுவலகம்
பிரிக்ஸ் வர்த்தக மன்ற தலைவர்கள் பேச்சுவார்த்தையில் பிரதமர் பங்கேற்பு
பிரதமர் திரு நரேந்திர மோடி, ஆகஸ்ட் 22, 2023 அன்று ஜொகன்னஸ்பர்கில் நடைபெற்ற பிரிக்ஸ் வர்த்தக மன்ற தலைவர்களின் பேச்சுவார்த்தையில் பங்கேற்றார்.
பிரிக்ஸ் வர்த்தக மன்றத்தின் விவாதங்கள் குறித்து தலைவர்களுக்கு விளக்கப்பட்டது.
சமூக மற்றும் பொருளாதார சவால்களை எதிர்கொள்வதற்கான தொழில்நுட்ப அடிப்படையிலான தீர்வுகள் உள்பட, தொழில் தொடங்குவதை எளிதாக்குவதற்காக இந்தியா மேற்கொண்டு வரும் பல்வேறு சீர்திருத்தங்களை பிரதமர் எடுத்துரைத்தார். இந்தியாவின் வளர்ச்சிப் பயணத்தில் பங்கேற்குமாறு பிரிக்ஸ் வர்த்தகத் தலைவர்களுக்கு பிரதமர் அழைப்பு விடுத்தார்.
நெகிழ்தன்மை வாய்ந்த மற்றும் அனைவரையும் உள்ளடக்கிய விநியோக சங்கிலிகளின் முக்கியத்துவத்தை கொவிட் எடுத்துக்காட்டியுள்ளது என்று குறிப்பிட்ட பிரதமர், இதற்காக பரஸ்பர நம்பிக்கை மற்றும் வெளிப்படைத்தன்மையின் முக்கியத்துவத்தை வலியுறுத்தினார்.
பிரிக்ஸ் நாடுகள் ஒன்றிணைந்து உலகளாவிய நலனுக்கு, குறிப்பாக உலகளாவிய தெற்கின் நலனுக்கு கணிசமான பங்களிப்பை வழங்க முடியும் என்றும் அவர் தெரிவித்தார்
அறிவியல் மற்றும் தொழில்நுட்பத்துறை
கோவிட்-19 தொற்று காலத்தில் அறிவியல் மற்றும் தொழில்நுட்பத்தைப் பயன்படுத்தி சமூகப் பொருளாதாரப் புத்தாக்கம் மற்றும் விரிதிறன் முன்முயற்சிகளில் அறிவுசார் அமைப்புகள் கவனம் செலுத்துகின்றன
நாடு முழுவதும் உள்ள அறிவுசார் அமைப்புகள் , சமூக, அச்சு, மின்னணு ஊடகங்களைப் பயன்படுத்தி கொவிட்-19 குறித்த அறிவியல் ரீதியிலான விழிப்புணர்வை ஏற்படுத்தத் தொடங்கியுள்ளன. அறிவியல் மற்றும் தொழில்நுட்பத்துறையின் அறிவியல் சமூகப் பொறுப்புடைமையின் ஒரு பகுதியாக வெளியிடப்பட்டுள்ள அறிவுறுத்தலின்படி, ஊரடங்கு காலத்திலும், அதற்குப் பின்னரும், சமூக அளவில் விரிவாற்றலைக் கட்டமைக்கும் முன்முயற்சிகளை அவை தொடங்கியுள்ளன.
புதுதில்லி எய்ம்ஸ் மருத்துவமனையில், ஏற்கனவே நடைமுறையில் உள்ள திட்டங்களின் கீழ், கர்ப்பிணிப் பெண்களுக்கு வழக்கமான அறிவுரைகளை கைபேசி செயலி ஒன்றின் மூலம் தெரிவிக்க முயற்சி மேற்கொள்ளப்பட்டுள்ளது. நடைமுறைத் திட்டங்களின் மூலம், பண்ணை விலங்குகளின் ஆரோக்கியத்தைக் கண்காணிக்கும் தொலைமருந்து வசதியை ஶ்ரீநகர், ஷெர்-இ- காஷ்மீர் விவசாய அறிவியல் மற்றும் தொழில்நுட்பப் பல்கலைக்கழகம் மேற்கொண்டுள்ளது. மூச்சுத்திணறல் தொடர்பான பிரச்சினைகளுக்குத் தீர்வு காண, ஆயுர்வேத முறையிலான மூலிகை மூக்கடைப்பு நீக்கத் தெளிப்பு மருந்து கண்டுபிடிக்கப்பட்டுள்ளது. தொற்றைக் கட்டுப்படுத்தும் முயற்சிகளைத் தொடரும் விதமாக, 5000 லிட்டருக்கும் அதிகமாக புதுதில்லி எய்ம்ஸ், சப்தர்ஜங் ஆகிய இடங்களில் உள்ள புலம்பெயர்ந்த மக்களுக்கும், ஹரியானா, பஞ்சாப், உத்திரப்பிரதேச மாநிலக் காவல் துறைக்கும் கிருமிநாசினி விநியோகிக்கப்பட்டுள்ளது. அறிவியல் மற்றும் தொழில்நுட்பத்துறையின் நிதியுதவியின் கீழ், கண்டுபிடிக்கப்பட்ட மூலிகை கிருமிநாசினித் தொழில்நுட்பம், அதிக அளவில் உற்பத்தி செய்வதற்காக நிறுவனங்களுக்கு மாற்றப்பட்டுள்ளது. கட்டுப்படியான விலையில், பொதுமக்களின் நுகர்வுக்காக, நீடித்த விநியோகத்துக்கு முயற்சிகள் எடுக்கப்பட்டுள்ளன. உள்ளூர் அளவில் தன்னார்வ அமைப்புகள் இதனை விநியோகிப்பதற்கான விதிமுறைகளும் பகிர்ந்து கொள்ளப்பட்டுள்ளன.

(Visitor Counter : 140
வடகிழக்குப் பகுதி வளர்ச்சி அமைச்சகம்
வடகிழக்கு பகுதிக்கான நீடித்த வளர்ச்சி இலக்குகளுக்கான குறியீடு மற்றும் 2021-22-ம் ஆண்டுக்கான தகவல் பலகையை நிதி ஆயோக் வெளியிட்டது.
பிரதமர் திரு. நரேந்திர மோடியால் செல்வத்திற்குரிய தெய்வத்தின் எட்டு வடிவங்களான 'அஷ்ட லக்ஷ்மி' என்று அழைக்கப்பட்ட நாட்டின் வடகிழக்கு பிராந்தியத்திற்கு சேவை செய்ய, மத்திய சுற்றுலா, கலாச்சாரம், வடகிழக்கு பிராந்திய வளர்ச்சி அமைச்சர் திரு .ஜி. கிஷன் ரெட்டி மற்றும் இணை அமைச்சர் திரு. பி. எல். வர்மாவின் ஆதரவுடன், வடகிழக்கு பிராந்திய வளர்ச்சி அமைச்சகம் உறுதிபூண்டுள்ளது.
2021-ம் ஆண்டில் வடகிழக்கு பிராந்திய வளர்ச்சி அமைச்சகத்தின் பல்வேறு முன்முயற்சிகள், சாதனைகள் மற்றும் முன்னேற்றங்கள் குறித்த சில முக்கிய அம்சங்கள் வருமாறு:
வடகிழக்கு பகுதிக்கான நீடித்த வளர்ச்சி இலக்குகளுக்கான குறியீடு மற்றும் 2021-22-ம் ஆண்டுக்கான தகவல் பலகையை நிதி ஆயோக் வெளியிட்டது.
வடகிழக்கு பிராந்திய விவசாய சந்தைப்படுத்தல் கழகத்தின் புத்தாக்கம்.
வடகிழக்கு பிராந்திய வளர்ச்சி அமைச்சகத்தால் செயல்படுத்தப்படும் வாழ்வாதாரத் திட்டங்களை மதிப்பாய்வு செய்வதற்கான ஆலோசனைக் குழு கூட்டம்.
எண்ணெய் பனை விவசாயத்தை ஊக்குவிப்பதற்காக எண்ணெய் பனை இயக்கம் தொடக்கம்.
வடகிழக்கு பிராந்தியத்தில் உள்ள பின்தங்கிய தொகுதிகள் மற்றும் கிராமங்களின் வளர்ச்சியை மையப்படுத்திய நடவடிக்கைகள்.
ஷில்லாங்கில் "வடகிழக்கு மண்டலத்தின் வளர்ச்சியில் வடகிழக்கு கவுன்சிலின் மாறிவரும் பங்கு" குறித்த பயிலரங்கு.
வடகிழக்கு மாநிலங்களில் கொவிட் தொடர்பான உள்கட்டமைப்பு.
வடகிழக்கு பிராந்தியத்தில் திட்டங்களின் கண்காணிப்பு மற்றும் புவிசார் குறியீடு 
என்ஈசிபிடிசி-யில் ஒருங்கிணைந்த மூங்கில் செயல்பாட்டு மையம்
வடகிழக்கு நோக்கி கவனம் மற்றும் விடுதலையின் அமிர்த மஹோத்ஸவம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1786142
நுகர்வோர் நலன், உணவு மற்றும் பொது விநியோகம் அமைச்சகம்
கோதுமை கொள்முதல் பருவத்தை மே 31 வரை நீட்டித்துள்ள மத்திய அரசு, கொள்முதலை தொடருமாறு மாநிலங்கள்/யூனியன் பிரதேசங்கள் மற்றும் இந்திய உணவுக் கழகத்தைக் கேட்டுக் கொண்டுள்ளது
கோதுமை உற்பத்தி செய்யும் மாநிலங்கள் மற்றும் யூனியன் பிரதேசங்கள் மே 31-ந்தேதி வரை , கொள்முதலைத் தொடருமாறு மத்திய அரசு கேட்டுக் கொண்டுள்ளது. நீட்டிக்கப்பட்ட காலம் விவசாயிகளுக்கு பயனளிக்கும் என்று எதிர்பார்க்கப்படுகிறது. கொள்முதல் செயல்முறையைத் தொடருமாறு மாநில அரசுகள்/யூனியன் பிரதேசங்கள் விடுத்த கோரிக்கைகளை அடுத்து இந்த முடிவு எடுக்கப்பட்டுள்ளது.
இதற்கிடையில், மத்தியப் பிரதேசம், ஹரியானா, பஞ்சாப், உத்தரப் பிரதேசம், உத்தராகண்ட், ஹிமாச்சலப் பிரதேசம், ஜம்மு காஷ்மீர், குஜராத், பீகார் மற்றும் ராஜஸ்தான் ஆகிய மாநிலங்கள்/யூனியன் பிரதேசங்களில், 2022-23 ரபி சந்தை பருவத்தில், மத்திய தொகுப்பின் கீழ் கோதுமை கொள்முதல் சீராக நடந்து வருகிறது.
முந்தைய பருவத்துடன் ஒப்பிடுகையில், மத்திய தொகுப்பின் கீழ் கோதுமை கொள்முதல் குறைவாக உள்ளது. முக்கியமாக குறைந்தபட்ச ஆதரவு விலையை விட அதிக சந்தை விலைக்கு விவசாயிகள் தனியார் வணிகர்களுக்கு கோதுமையை விற்று வருகின்றனர். கோதுமையின் உயர் விலையைக் கட்டுப்படுத்தும் வகையில் கோதுமை ஏற்றுமதியைக் கட்டுப்படுத்த மத்திய அரசு மே 13ஆம் தேதி முடிவு செய்தது.
14.05.2022 வரை, 180 லட்சம் மெட்ரிக் டன் கோதுமை கொள்முதல் செய்யப்பட்டுள்ளது, இதன் மூலம் சுமார் 16.83 லட்சம் விவசாயிகள் பயனடைந்துள்ளனர். அவர்கள் பெற்ற குறைந்தபட்ச ஆதரவு விலை ரூ.36,208 கோடியாகும்.
பிரதமர் அலுவலகம்
பிரான்ஸ் அதிபருடன் பிரதமர் நரேந்திர மோடி சந்திப்பு
ஹிரோஷிமாவில் 2023 மே 20-ம் தேதி நடைபெற்ற ஜி-7 உச்சிமாநாட்டின் போது பிரதமர் திரு. நரேந்திர மோடி பிரான்ஸ் அதிபர் இம்மானுவேல் மேக்ரானுடன் இருதரப்பு சந்திப்பை நடத்தினார்.
2023 ஜூலை 14-ம் தேதி நடைபெறவுள்ள பாஸ்டில் தினத்திற்கு அழைப்பு விடுத்ததற்காக அதிபர் மேக்ரோனுக்கு பிரதமர் நன்றி தெரிவித்தார்.
வர்த்தகம் மற்றும் பொருளாதாம், சிவில் விமான போக்குவரத்து, புதுப்பிக்கத்தக்க எரிசக்தி, கலாச்சாரம், பாதுகாப்புத் துறையில் கூட்டு உற்பத்தி, அணுசக்தி ஒத்துழைப்பு உள்ளிட்ட பல்வேறு துறைகளில் தங்களின் மூலோபாய கூட்டுறவின் முன்னேற்றத்தை இரு தலைவர்களும் மதிப்பாய்வு செய்தனர். புதிய துறைகளில் இந்த ஒத்துழைப்பை விரிவுபடுத்த அவர்கள் ஒப்புக்கொண்டனர்.
இந்தியாவின் ஜி-20 தலைமைக்கு பிரான்ஸ் அளித்த ஆதரவிற்கு பிரதமர் மோடி அதிபர் மேக்ரானுக்கு நன்றி தெரிவித்தார். பிராந்திய வளர்ச்சி மற்றும் சர்வதேச சவால்கள் குறித்து இரு தலைவர்களும் கருத்துகளைப் பரிமாறிக் கொண்டனர்.
நுகர்வோர் நலன், உணவு மற்றும் பொது விநியோகம் அமைச்சகம்
கோவிட்-19 தொற்று பரவலைத் தடுக்க மேற்கொள்ளப்பட்டிருக்கும் பொது முடக்க நிலையில், நாடு முழுவதும் உணவுதானிய விநியோகத்தை அதிகரித்து வருகிறது இந்திய உணவுக் கழகம்
கோவிட்-19 தொற்று காரணமாக பொது முடக்கம் அனுசரிக்கப்பட்டு வரும் நிலையில், நாடு முழுவதும் கோதுமை, அரிசி விநியோகத்தை தடையில்லாமல் மேற்கொள்ள இந்திய உணவுக் கழகம் உறுதி பூண்டுள்ளது. இந்திய உணவுக் கழகம், தேசிய உணவுப் பாதுகாப்பு சட்டத்தின் கீழ், பயனாளிகளுக்கு மாதத்துக்கு 5 கிலோ தானியம் வீதம் வழங்க தயார் நிலையில் இருப்பதுடன், அடுத்த மூன்று மாதங்களுக்கு, பிரதமர் ஏழைகள் நலத் திட்டத்தின் கீழ் 81.35 கோடி பேருக்கு, நபர் ஒருவருக்கு 5 கிலோ வீதம் கூடுதலாக வழங்கவும் தயாராக உள்ளது. 31.3.2020 வரை, இந்திய உணவுக் கழகத்தின் கையிருப்பில், 56.75 மில்லியன் மெட்ரிக் டன் உணவு தானியம்  உள்ளது.
(மொத்தமாக 53 அடுக்குகளில் சுமார் 1.48 லட்சம் மெட்ரிக் டன் உணவு தானியம் 1.4.2020 அன்று ஏற்றப்பட்டது. பொது முடக்கம் துவங்கிய நாளான 24.3.2020 முதல் இந்திய உணவுக் கழகம், 352 அடுக்குகளில் மொத்தம் 9.86 லட்சம் மெட்ரிக் டன் தானியத்தை அனுப்பியுள்ளது.
பொருளாதார விவகாரங்களுக்கான மத்திய அமைச்சரவைக் குழு
கால்நடை துறை மற்றும் பால் பொருட்கள் திட்டத்தில் மாற்றங்கள் ஏற்படுத்துவதற்கும், ரூ.54,618 கால்நடை சிறப்பு நிதித் தொகுப்புக்கும் மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையிலான பொருளாதார விவகாரங்களுக்கான அமைச்சரவை கால்நடை துறைக்கு சிறப்பு நிதித் தொகுப்புக்கு ஒப்புதல் அளித்துள்ளது. இதன்மூலம், 2021-22 தொடங்கி அடுத்த 5 ஆண்டுகளுக்கு மத்திய அரசால் செயல்படுத்தப்படும் திட்டங்கள் அனைத்தும் மறுசீரமைக்கப்பட்டு, மாற்றியமைக்கப்பட்டு கால்நடை வளர்ப்புக்கு ஊக்கமளித்து கால்நடை வளர்ப்பில் ஈடுபட்டுள்ள 10 கோடி விவசாயிகளுக்கு நியாயமான வருவாய் கிடைக்க வழிவகை செய்யப்படும். இந்த பொருளாதார தொகுப்பின் மூலம் மத்திய அரசு அடுத்த 5 ஆண்டுகளுக்கு ரூ.9,800 கோடி நிதி வழங்கி, ரூ.54,618 கோடி முதலீடு பெற திட்டமிட்டுள்ளது.
நிதி செலவு
மத்திய அரசு சார்பில், 2021-22 தொடங்கி அடுத்த 5 ஆண்டு காலத்துக்கு ரூ.9,800 கோடி நிதி உதவி வழங்குவதால் ரூ.54,618 கோடி முதலீடு கால்நடை துறையில் குவியும். இது மாநில அரசுகள் மற்றும் மாநில கூட்டுறவு சங்கங்கள், நிதி நிறுவனங்கள், வெளி நிதி முதலீட்டு நிறுவனங்கள் மற்றும் பிற அமைப்புகளின் முதலீடுகளும் அடங்கும்.
விவரம்-
இத்திட்டத்தின்படி, கால்நடை துறையின் திட்டங்கள் அனைத்தும் 3 பெரும் பிரிவுகளாக இணைக்கப்படும். இவை, ராஷ்டிரீய கோகுல் மிஷன், தேசிய பால்பொருட்கள் வளர்ச்சி திட்டம் , தேசிய கால்நடை வளர்ப்பு மிஷன் , கால்நடை வளர்ப்பு கணக்கெடுப்பு மற்றும் ஒருங்கிணைந்த மாதிரி கணக்கெடுப்பு  ஆகியவற்றை துணைத் திட்டங்களாகவும், நோய் தடுப்பு திட்டம் கால்நடை உடல்நலன் மற்றும் நோய் தடுப்பு என பெயர் மாற்றப்பட்டுள்ளது.
தற்போது பால் பொருள் விற்பனை கூட்டுறவுகள் மற்றும் வேளாண் உற்பத்தியாளர்கள் சங்கத்திற்கு உதவ கால்நடை உள்கட்டமைப்பு மேம்பாட்டு நிதி  மற்றும் பால்பொருட்கள் உள்கட்டமைப்பு மேம்பாட்டு நிதி  ஆகியவை ஒன்றிணைக்கப்பட்டு 3 ஆவது திட்டத்தின் கீழ் சேர்க்கப்பட்டுள்ளது.
விளைவு :
ராஷ்டிரீய கோகுல் மிஷன் மூலம் உள்நாட்டு கால்நடை இனங்கள் பாதுகாக்கப்படுவதோடு, கிராமப்புறங்களில் உள்ள ஏழை மக்களின் பொருளாதார சூழல் மேம்பட உதவும். தேசிய பால்பொருட்கள் மேம்பாட்டுத் திட்டம்  மூலம் நாடு முழுவதும் 8900 மிகப் பெரிய பால் குளிர்பதன நிலையங்கள் அமைக்க திட்டமிடப்பட்டுள்ளது. இது 8 லட்சம் பால் உற்பத்தியாளர்களுக்கு உதவுவதோடு, நாள்தோறும் கூடுதலாக 20 லட்சம் லிட்டர்கள் கொள்முதல் செய்யப்படும். இத்திட்டத்துக்கு ஜப்பான் சர்வதேச கூட்டுறவு முகமையின் நிதி உதவி பெறப்பட்டு கால்நடை துறை உள்கட்டமைப்பு மேம்படுத்தப்பட்டு, 4,500 கிராமங்களில் புதிதாக உள்கட்டமைப்பு வசதிகள் ஏற்படுத்தப்படும்.
மேலும் தகவல்களுக்கு ஆங்கில செய்திக் குறிப்பைக் காணவும்.
https://pib.gov.in/PressReleasePage.aspx?PRID=1735379
பிரதமர் அலுவலகம்
செப்டம்பர் 22-ம் தேதி ஜி20 குழுவுடன் பிரதமர் கலந்துரையாடல்
ஜி 20 மாநாட்டின் வெற்றியை உறுதி செய்வதற்காக உழைத்த சுமார் 3000 பேர் இந்த கலந்துரையாடலில் பங்கேற்க உள்ளனர்
அடித்தட்டு அளவில் பணியாற்றிய நிர்வாகிகளை சேர்க்க கலந்துரையாடல்; பல்வேறு அமைச்சகங்களைச் சேர்ந்த அமைச்சர்கள் மற்றும் அதிகாரிகள் பங்கேற்க உள்ளனர்.
பிரதமர் திரு. நரேந்திர மோடி செப்டம்பர் 22 ஆம் தேதி மாலை 6 மணிக்கு பாரத் மண்டபத்தில் ஜி 20 குழுவுடன் கலந்துரையாடுகிறார். இந்நிகழ்ச்சியில் பிரதமர் உரையாற்றுகிறார். உரையாடலைத் தொடர்ந்து இரவு உணவு வழங்கப்படும்.
இந்த கலந்துரையாடலில் ஜி 20 உச்சிமாநாட்டின் வெற்றிக்கு பங்களித்த சுமார் 3000 பேர் பங்கேற்க உள்ளனர். உச்சிமாநாட்டை சுமூகமாக நடத்துவதை உறுதி செய்வதற்காக அடித்தட்டு அளவிலிருந்து அனைத்து மட்டத்திலும் பணியாற்றியவர்கள் இதில் அடங்குவர். இதில் பல்வேறு அமைச்சகங்களைச் சேர்ந்த கிளீனர்கள், ஓட்டுநர்கள், வெயிட்டர்கள் மற்றும் பிற ஊழியர்கள் அடங்குவர். இந்த கலந்துரையாடலில் அமைச்சர்கள் மற்றும் பல்வேறு துறைகளின் அதிகாரிகளும் கலந்து கொள்கின்றனர்.
பெண்கள் மற்றும் குழந்தை நலன் அமைச்சகம்
மகளிர் மற்றும் குழந்தை பாதுகாப்பை முக்கிய கூறாக கொண்டு புதுதில்லியில் நடைபெற்ற மாநிலங்கள் மற்றும் யூனியன் பிரதேசங்களின் மகளிர் மற்றும் குழந்தைகள் மேம்பாட்டு துறை அமைச்சர்களின் தேசிய மாநாடு
மாநிலங்கள் குழந்தை பராமரிப்பு நிறுவனத்தை பதிவு செய்தல் மற்றும் மத்திய தத்தெடுத்தல் ஆணையத்தோடு இணைப்பதை வலியுறுத்தினார் திருமதி. மேனகா சஞ்சய் காந்தி
மாநில மற்றும் யூனியன் பிரதேசங்களின் மகளிர் மற்றும் குழந்தைகள் மேம்பாட்டுத் துறை அமைச்சர்களின் உயர்நிலை தேசிய மாநாடு புதுதில்லியில் நடைபெற்றது. மகளிர் மற்றும் குழந்தைகள் மேம்பாட்டிற்கான மத்திய அமைச்சர் திருமதி. மேனகா சஞ்சய் காந்தியின் தலைமையில் நடைபெற்ற இந்தக் கூட்டத்தில் மகளிர் மற்றும் குழந்தைகள் மேம்பாட்டுத் துறையின் இணையமைச்சர் டாக்டர் வீரேந்திர குமார் கலந்துக் கொண்டார். பீகார், தில்லி, அரியானா, இமாச்சல் பிரதேசம், உத்திரபிரதேசம், ராஜஸ்தான், தமிழ்நாடு, மகாராஷ்டிரா, திரிபுரா, மேகாலயா மற்றும் மணிப்பூர் மாநிலங்களின் அமைச்சர்கள் இம்மாநாட்டில் கலந்துக் கொண்டனர்.
மாநாட்டில் உரையாற்றிய திருமதி. மேனகா காந்தி கடந்த 4 ஆண்டுகளில் மகளிர் மற்றும் குழந்தைகளின் பாதுகாப்பு, தத்தெடுத்தல், சத்துணவு மற்றும் மகளிருக்கு அதிகாரமளித்தல் ஆகியவை குறித்து அரசு சீரிய பணியாற்றி வருவதாக கூறினார். மகளிர் மற்றும் குழந்தைகள் மேம்பாட்டுத் துறை எட்டியுள்ள பல்வேறு சாதனைகளை அமைச்சர் கோடிட்டு காட்டினார்.
மேலும் ஆதரவற்ற குழந்தைகளை தத்தெடுப்பதற்கு வாய்ப்பை உருவாக்க, மாநிலங்கள் தொட்டில் குழந்தை மையங்களில் முதலீடு செய்வதற்கான அவசியத்தை அமைச்சர் எடுத்துக் கூறினார்.
(Visitor Counter : 347
பிரதமர் அலுவலகம்
வங்கதேச வெளியுறவு அமைச்சர், பிரதமருடன் சந்திப்பு
பிரதமர் திரு நரேந்திர மோடியின் வரலாற்று சிறப்புமிக்க இரண்டு நாள் வங்கதேச பயணத்தின் போது அந்நாட்டு வெளியுறவு அமைச்சர் டாக்டர் ஏ கே அப்துல் மோமன், பிரதமரை சந்தித்துப் பேசினார். சகோதர உறவை ஆழப்படுத்தவும், இரு நாடுகளுக்கு இடையேயான கேந்திர கூட்டணியை இறையாண்மை, சமத்துவம், நம்பிக்கை மற்றும் புரிதலின் அடிப்படையிலான எங்கும் பரவும் கூட்டணியாக வலுப்படுத்தவும், இரு தலைவர்களும் வலியுறுத்தினர்.
-----
(
சுகாதாரம் மற்றும் குடும்ப நலத்துறை அமைச்சகம்
பெருந்தொற்று ஆராய்ச்சி
உயிரி பாதுகாப்பு தயார் நிலை மற்றும் வலுப்படுத்துவதற்கான பெருந்தொற்று ஆராய்ச்சி, பலதுறை தேசிய கல்விக்கழகங்கள் மற்றும் கட்டமைப்பு ஆகியவற்றுக்கு “பிரதமரின் ஆயுஷ்மான் பாரத் சுகாதார கட்டமைப்பு இயக்கம்” என்ற புதிய திட்டம் தொடங்கப்பட்டுள்ளது. 2021-22 முதல் 2025-26 வரையிலான காலத்திற்கு ரூ.1347 கோடி ஒதுக்கீட்டுக்கு ஒப்புதல் அளிக்கப்பட்டுள்ளது. இத்திட்டம் சுகாதார ஆராய்ச்சித் துறை மற்றும் இந்திய மருத்துவ ஆராய்ச்சி கவுன்சில் ஆகியவற்றின் மூலம் செயல்படுத்தப்படும்.
இந்த முன்முயற்சி திட்டத்திற்கு 9 பிஎஸ்எல் – 3 பரிசோதனைக் கூடங்கள், தென்கிழக்கு ஆசிய நாடுகளில் பிராந்திய ஆராய்ச்சி அமைப்பு, நுண்கிருமி ஆய்வுக்கான 4 தேசிய நிறுவனங்கள், தேசிய புனேயில் உள்ள எய்ட்ஸ் ஆராய்ச்சி நிறுவனத்தில் நோய் ஒழிப்பு அறிவியல் மற்றும் சுகாதாரம் குறித்த ஆராய்ச்சி பிரிவு ஏற்கனவே செயல்பட்டு வரும் நுண்கிருமி ஆராய்ச்சி மற்றும் நோய் கண்டறியும் பரிசோதனைக் கூடங்களை வலுப்படுத்துதல் போன்ற முக்கிய செயல்பாடுகளுக்கு ஒப்புதல் அளிக்கப்பட்டுள்ளது.
இந்த தகவல்களை மத்திய சுகாதார மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777641
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 189.17 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 19,092 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 189.17 கோடிக்கும் அதிகமான  டோஸ்கள் செலுத்தப்பட்டுள்ளன. 2,33,70,192 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.86 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,876 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,36,253.
இந்தியாவில் கடந்த 24 மணி நேரத்தில் 3,324 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,71,087 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.79 கோடி . வாராந்திரத் தொற்று 0.68 சதவீதமாக உள்ளது. தினசரித் தொற்று விகிதம் 0.71 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID= 1821690
நுகர்வோர் நலன், உணவு மற்றும் பொது விநியோகம் அமைச்சகம்
தமிழகம் உள்ளிட்ட மாநிலங்களில் 284.18 லட்சம் மெட்ரிக் டன் நெல் கொள்முதல்
காரீப் 2020-21 பருவத்தில், தமிழகம், பஞ்சாப், ஹரியானா, உத்தரப்பிரதேசம், தெலங்கானா, உத்தராகண்ட், சண்டிகர், ஜம்மு காஷ்மீர், கேரளா, குஜராத் மற்றும் ஆந்திரப் பிரதேசத்தில் கடந்த 16-ஆம் தேதி வரை, 284.18 லட்சம் மெட்ரிக் டன் நெல் கொள்முதல் செய்யப்பட்டுள்ளது.
இது கடந்த ஆண்டு, இதே காலத்தின் கொள்முதலைவிட 18.56 சதவீதம் அதிகமாகும். இந்த கொள்முதல் மூலம் 24.39 லட்சம் விவசாயிகள், ரூ.53653.81 கோடி குறைந்தபட்ச ஆதரவு விலையைப் பெற்றுள்ளனர்.
மேலும் தமிழகம், கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்தில் இருந்து ஆதரவு விலையில் 45.10 லட்சம் டன் பருப்பு கொள்முதல் ஒப்புதல் வழங்கப்பட்டுள்ளது.
தமிழகம், மகாராஷ்டிரா, குஜராத், ஹரியானா மற்றும் ராஜஸ்தானிலிருந்து கடந்த 16-ஆம் தேதி வரை 58867.79 மெட்ரிக் டன் பாசி பயறு, உளுந்து, நிலக் கடலை மற்றும் சோயா பீன்ஸ் ஆகியவற்றை அரசு கொள்முதல் செய்துள்ளது. இதன் மூலம் 34361 விவசாயிகள், ரூ. 317.54 கோடி குறைந்தபட்ச ஆதரவு விலையைப் பெற்றுள்ளனர்.
இதே போல் தமிழ்நாடு மற்றும் கர்நாடகாவில் இருந்து 16-ஆம் தேதி வரை 5089 மெட்ரிக் டன் கொப்பரை தேங்காய், 3961 விவசாயிகளிடமிருந்து கொள்முதல் செய்யப்பட்டுள்ளது. இதன் மூலம் விவசாயிகளுக்கு ரூபாய் 52.40 கோடி குறைந்தபட்ச ஆதரவு விலை கிடைத்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1673466
-----
(Visitor Counter : 68
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 106.85 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 10,423 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.21 சதவீதம்.
கடந்த 24 மணி நேரத்தில் 15,021 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,36,83,581 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.45 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,53,776; இது 250 நாட்களில் மிகவும் குறைந்த அளவு.
வாராந்திர பாதிப்பு விகிதம் 1.16. கடந்த 39 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம் 1.03 ஆகும். கடந்த 29 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 61.02 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1768732
•••••
(Visitor Counter : 175
பிரதமர் அலுவலகம்
முன்னாள் பிரதமர் திரு. ராஜீவ் காந்தி பிறந்த நாளை முன்னிட்டு பிரதமர் அவரை நினைவு கூர்ந்தார்
முன்னாள் பிரதமர் திரு. ராஜீவ் காந்தியின் பிறந்த நாளை முன்னிட்டு பிரதமர் திரு. நரேந்திர மோடி அவரை நினைவு கூர்ந்தார்.
“முன்னாள் பிரதமர் திரு. ராஜீவ் காந்தி பிறந்த நாளை முன்னிட்டு அவரை நாம் நினைவு கூர்வோம். இந்த நாட்டிற்கு அவரது பங்களிப்பினை நாம் நினைவு கொள்வோம்” என்று பிரதமர் குறிப்பிட்டுள்ளார்.